Ohma Tokita kontra Takeshi Wakatsuki.
Mérkőzésüknek az vetett véget,
hogy Ohma bevetette a Démongyilkost, a Niko-stílus titkos technikáját.
Legyőzték Wakatsukit, a legjobb versenyzők egyikét!
HEIHACHI FURUMI
Vesztettem, mert nem vettem észre!
TAKESHI WAKATSUKI
Tokita technikája egy ellentámadás volt,
ami felerősíti az ellenfél támadó erejét és visszairányítja rá.
Rendkívül fejlett technika!
Mindössze annyi tűnt fel…
hogy a technikának aligha van állandó formája.
Az első benyomás miatt döfésre számítottam.
Nézze, mi lett belőle!
Észre kellett volna vennem!
Amikor nem ébredtem rá, hogy mi rejlik a technika mögött,
akkor veszítettem el a meccset.
Remekül küzdöttél, Wakatsuki!
Eleget harcoltál, szóval…
Igazság szerint
azt akartam, hogy maga legyen a Kengan Szövetség elnöke!
Mivel nem hétköznapi testbe születtem,
a szüleim nem tudtak mihez kezdeni velem.
Ön viszont mindvégig vigyázott rám!
Ha nem tanít meg rá a saját testét sem sajnálva,
sosem tanultam volna meg, hogyan bánjak az erőmmel!
Maga nélkül nem tartanék ott, ahol most!
Viszonozni szerettem volna!
Nem a születési adottságokon múlik.
Ami engem illet, sosem volt szemem az üzlethez!
A cég mai mérete a tehetséges munkavállalóknak köszönhető,
és persze a te harci képességeidnek!
A magamfajta amúgy sem való elnöknek a Kengan Szövetség élére.
Legalábbis így gondoltam!
Most úgy érzem, ha én lennék az elnök, minden más magától rendeződne,
ha segítenének nekem, ahogyan eddig!
Akkor talán menne!
Így van! Nem szégyen segítséget kérni!
Amíg a vezető bízik magában, megoldódnak a dolgok!
Ugye? Így hát eldöntöttem,
hogy legközelebb én leszek az elnök!
Uram, örökké hálás leszek önnek!
Hogyan? Mire gondolsz?
Én csak eldöntöttem hogy elnök leszek!
Ebben az esetben viszont
ezzel egyikünk esetében sincs vége a történetnek!
Ugye, Takeshi?
Igen, Furumi úr!
KENGAN ASHURA
HUSZONNEGYEDIK RÉSZ – FELÜLMÚLHATATLAN ERŐ
Egész idő alatt Wakatsuki irányította a mérkőzés menetét,
ám ez egy pillanat alatt megváltozott!
Niko-stílus…
Rémisztő belegondolni, hogy titkoltak egy ilyen erős harcmodort!
Ohma nagyszerű harcos, amiért tudja használni!
Verekedtünk, én már csak tudom!
Lefogadom, maga Wakatsuki sem számított hasonló technikára!
Tudhatná, hogy másnak is lehetnek trükkjei!
A helyében hagytam volna, hogy betaláljon az a támadás!
Lecserélik végre Ohmát a következő mérkőzésre?
A munkaadóján múlik.
Még szép, hogy leváltják!
A jelenlegi állapotát látva nincs más választásuk!
Sietnem kell!
- Mi? - Mi?
Na, mit kerestek még itt?
Mindjárt kezdődik a következő meccs!
Hová is mégy egész pontosan?
A páholyba, hová máshová!
Az első sorból szurkolok a mesteremnek!
A mesterednek? Ja persze, Kurokira gondolsz!
Nahát, úgy fest, igencsak megkedvelted az egyik legyőződet!
Na és? Hol itt a gond?
Nekem aztán nem gond!
Csak olyannak tűntél, aki nem tud veszíteni.
Mit mondjak, persze, hogy fáj a vereség!
Ez elég kényszeredetten hangzott!
Egyszerűen el kell fogadnom, hogy nem egy súlycsoportba tartozunk,
de ettől még nem muszáj leírnom magam!
Jól figyeljetek!
Pár éven belül
megmutatom, mire vagyok képes!
Ha pedig ettől erősebb leszek, ezúttal a vereséggel is megbirkózok!
Nemhogy nektek, Tokitának sem lesz esélye ellenem!
Egy szép napon a mestert is felülmúlom!
Elvégre szuper ember volnék!
De nagy a szád!
Igen? Még van bőr a képeden előttem hőzöngeni!
Nem tudja, hol a helye!
Hagyjuk, emberek…
Ugyan! Erre nincs időm!
A mester tanai a megfigyelésre is kiterjednek!
Egy másodpercet sem szalaszthatok el! Majd találkozunk!
Mi ütött belé?
Csak a száját járatta!
Pontosan!
A magunkfajták bizonyítani akarják az erejüket.
- Mi? - Hm?
Ohma nem fog meghátrálni!
Tudom, mert alaposan megfigyeltem!
Igazad van!
Igen.
Az ördögbe! Bár meggyógyulna a karom, hogy harcolhassak!
Íme, egy rakás idióta, aki nem képes mérlegelni!
Hát, én sem vagyok különb!
Mi is visszaülhetnénk a helyünkre!
Igen. Nézzük végig a meccset!
KAZUO YAMASHITA A YAMASHITA VÁLLALAT ELNÖKE
Biztos ön ebben, Nogi elnök úr?
Komolyan ismét a ringbe küldi Ohmát a következő mérkőzésen?
Yamashita döntése volt.
Azt mondta, Ohmát viszi a döntőbe.
Történt valami?
Az elnök úr olyan furcsán viselkedik, amióta beszélt Yamashita úrral!
Ohma!
Pihenj le a döntőig!
KOKOMI YOSHIZAWA, OHMA TOKITA, HAJIME HANAFUSA
Jó lesz így!
Merő borzalom!
Talán épp az utolsó általa használt technika miatt,
de súlyos belső sérüléseket szenvedett.
Lefogadom, úgy működik, hogy a harcos a saját testén keresztül
hárítja vissza az ellenfélre a saját támadóerejét!
Ha Ohma most vetné be, azzal öngyilkosságot követne el!
A döntőben nem várja más, mint az elkerülhetetlen vereség
és a halál.
Ennyit biztosan ő maga is tud.
És mégis…
Csak még egyet!
Fel nem foghatom!
Hogy képes mosolyogni ilyen állapotban?
Azt hiszi, van esélye a győzelemre?
Atyagatya, te aztán nehéz eset vagy!
Yoshizawa! Tegyük meg a döntőig, amit csak lehet!
Jó!
Hallgassák csak ezt az üdvrivalgást!
Nézzék ezt a szenvedélyt!
Hibáztathatunk érte bárkit is?
JERRY TYSON, SAYAKA KATAHARA
Végre!
A két harcos hamarosan összecsap!
Elődöntő, mi?
A bárdolatlanságomért elnézést kérek, de meglepetésként ért!
Nem gondoltam volna, hogy a harcosa idáig húzza!
Nem csodálom!
Erre én sem számítottam.
Azt sem hittem, hogy maga részt venne ezen a tornán!
Úgy véltem, a hatalom hidegen hagyja!
Ebben nem téved.
Olyan emberként, aki gazdagnak született és céget örökölt,
nem tudok mit kezdeni a hatalommal és az autoritással.
Nem terveztem, hogy részt veszek ezen a tornán,
de egy régi barátom meglátogatott
és arra kért, támogassam a tornán való részvételét.
Hogy utasíthatnám el egy barátom kérését?
- Egyébként… - Hm?
Úgy vélem, az álmok néha előrevetítik a jövőt!
Igen?
Múlt éjjel a bajnokságról álmodtam.
Álmomban Kanoh vereséget szenvedett Kurokitól.
Érdekfeszítő!
Elérkezett az elődöntő második mérkőzése!
Harcosok, lépjetek az arénába!
Mindent feltett a saját karjaira!
Kőkemény izmai jelzik, hogy mennyit edzett!
Vastag karja tanúskodik a kiképzés hosszú hónapjairól és éveiről.
Erős testalkata jelzi, mennyit tökéletesítette a szellemét!
Még 50 évesen is az útját keresi!
Vajon mekkora az ereje?
Mit tartogat számára az út vége?
A maga 185 centijével és 96 kilójával
a Kengan mérkőzéseken elért rekordja három győzelem és nulla vereség!
A Motor Head Motors képviseletében
érkezik „az Ördög Lándzsája,”
Gensai Kuroki!
GENSAI KUROKI – A MOTOR HEAD MOTORS HARCOSA
Minden oldalát láttuk már.
A méltóságát, a legendáját, az evolúcióját!
Őt nem kell bemutatnom!
ELŐDÖNTŐ
Hamarosan tanúi lehetünk a legenda újabb fejezetének!
Íme, a Kengan-mérkőzések császárának arcéle!
A maga 201 centijével és 128 kilójával
a Kengan mérkőzéseken elért rekordja 160 győzelem és nulla vereség!
Szerzett vagyona 7 706 083 000 000 jen!
A Dainippon Bank képviseletében
érkezik „Metsudo agyara,”
Agito Kanoh!
AGITO KANOH – A DAINIPPON BANK HARCOSA
A közönség most egészen másként szurkol.
Tényleg, már nem kántálják azt, hogy „Agyar!”
Tudják, hogy ők ketten fej-fej mellett állnak.
KAOLAN WONGSAWAT
Lássuk, mi lesz ebből!
A játékvezető belépett a ringbe!
Az arénában a hangulat a tetőfokára hágott!
Azonnal kezdünk!
Alig várom, hogy kezdetét vegye a mérkőzés!
Ez a 21. század ganryu-szigeteki párbaja!
Harcosok, felkészülni!
Felkészültetek?
Ostoba kérdés!
Egyetértek.
Gensai Kuroki megjelenik a színen.
A Kengan-mérkőzések királyaként elfogadom a kihívást!
Rajt!
Kezdetét vette a mérkőzés!
Na?
Jerry! Meg sem moccannak!
Így van.
A meccs már elkezdődött,
ám a harcosok tapodtat sem mozdulnak!
Mi ez az érzés?
Patthelyzetben vannak,
mégis vágni lehet a feszültséget a levegőben!
Elképzelhető, hogy…
Hogy?
Talán ugyanazt próbálják elérni!
Véleményem szerint mindkettőjüknek az ellentámadás a stratégiája,
ezért arra várnak, hogy a másik lépjen előbb, ez vezetett patthelyzethez!
Nem. A csata már megkezdődött.
A megelőző csapással a harcos észleli a változást az ellenfél energiájában,
és lecsap rá, amint az lépni próbál.
De mi történik, ha a két harcos egyszerre vetné be a megelőző csapást?
Ekkor az válik a csata tétjévé, hogy ki fedez fel nagyobb zavart az erőben.
Már vége is!
Megmozdultak.
Kuroki lép először!
Tudtam! Áthatolt rajta a támadása?
Minden csapás lepereg az ellenfélről!
Még közelről sem találnak be!
Jóságos ég! Kísérteteteket látunk?
Hagyjuk már ezt!
SEN HATSUMI – NOGI GROUP
Tényleg muszáj így majomkodniuk?
Mindketten észlelik az ellenfél változó energiaszintjét,
míg kitérnek az ellenfél támadásai elől, mielőtt azok betalálnának.
Ezért tűnik úgy, mintha keresztülhatolnának rajtuk a támadások.
Egyelőre nem használhatják a lábukat.
Az ösztönösebb harcos fog felülkerekedni.
Minden attól függ, melyikük él jobban a megelőző csapással.
Kezd felborulni az egyensúly.
Kanoh támadásai hamarosan utolérik Kurokit.
Ő nem szalasztotta el a lehetőséget.
Az „ő” alatt nem mást értek, mint
Gensai Kurokit!
Fehér Rózsa-hegy, Daisenji templom.
FEHÉR RÓZSA-HEGY
A Kamakura-kor óta
a harcművészet számtalan mestere zarándokolt el ide edzeni.
Tisztelt főpap! Köszönöm, hogy a gondomat viseli!
Magának hála jól sikerült az edzés!
Daiei, Hokuei!
Eddzenek keményebben!
- Ámen! - Ámen!
Jó egészséget mindannyiuknak!
Ég magukkal!
Rendkívüli ember!
Voltak, akik meghaltak a kiképzés tisztítótüzében,
ám ő három napon át imádkozott a sosem szunnyadó lángok között.
Mintha gyerekjáték lenne!
Biztosan magányos.
Tisztelt pap!
Mit ért „magány” alatt?
Ő a vadzsrajána, a bölcsességkirályok megtestesülése!
A földi létben töltött 105 évem alatt
egyszer sem találkoztam ilyen bátor emberrel!
Túlságosan megerősödött.
Olyannyira, hogy már csak egyedül önmagával érhet fel a harcban.
Ebből ered a magánya.
MAGÁNY
Azon tűnődöm, Kuroki egy napon
találkozhat-e olyasvalakivel, aki megtöri a magányát.
Íme!
Az Ördög Lándzsája elszabadult!
Kanoh kitért a balról érkező támadás elől,
és ezzel kibillent az egyensúlyából.
Ezt szemkiszúrás követi.
Nem gond!
Újabb támadást vet be.
Olvasott Kuroki mozdulataiból.
A feje és a nyaka könnyen hozzáférhető részeinek leszűkítésével
ő irányította Kuroki támadását.
Kanoh sosem szalasztaná el a lehetőséget.
Hűha! Betalált?
Szancsin…
A Rjúkjú karate egyik blokkoló technikája.
A Szancsin egyszerű, mégis elsöprő erejű technika.
Azt mondják, aki elsajátítja, mindenféle támadással szemben ellenállóvá válik.
Ha a Szancsint olyan profi használja, mint Kuroki,
egykönnyen nem törhetnek át rajta!
Kőkemény! Mintha sziklát kaszabolnék!
Nem gond!
Addig páholom, amíg össze nem roskad!
Ez rossz húzás volt, Gensai Kuroki!
Ha mindkét harcos a megelőző csapásokra épít,
nehéz felzárkóznia annak, aki lemarad!
Kuroki kibillent az egyensúlyából!
- Tudtam! - Kanoh fog győzni!
Kurokiból bokszzsákot csináltak!
Íme, Metsudo Agyara, amikor mindent belead!
Agito Kanoh!
Most megvagy!
Ez pedig
Gensai Kuroki, amikor nem fogja vissza magát!
Kézél ütés, mi?
Jó döntés!
Kuroki biztos volt benne, hogy előre látja Kanoh következő lépését,
ám Kanoh Kuroki várakozásait is felülmúlta!
Mi készül?
Úgy néz ki, mintha…
Egy ilyen vérprofi ellen nem építhetünk pusztán a Belső Taktikára.
Bevetünk mindent, amink csak van!
Az az arckifejezés, mint mikor velem és Kaolannal harcolt!
Ismét harcmodort váltott!
Nem, ő teljesen más ember, mint egy perccel ezelőtt!
Az az idióta bevetette az Alaktalant!
MINORU TAKAYAMA
- Nem rossz! - Mi?
MASAMICHI OHMORI
Gensai Kuroki megtestesíti a Belső Taktika alapelveit.
Még Kanoh is hátrányba kerülne, ha a Belső Taktikát használná ellene!
Egy Kurokihoz hasonló ellenfél legyőzéséhez
jobb egy olyan egyszerű, Belső Taktikán kívüli technika, mint az Alaktalan.
Kanoh ugyanerre a következtetésre juthatott,
biztosan ezért leplezte le az Alaktalant!
Csihi-puhi!
Csakhogy
Gensai Kuroki állja a sarat!
Ez a kata nélküli harcmodor megnehezíti számára a küzdelmet,
én azonban rést találtam a pajzson!
Most!
Mintha már említettem volna!
Mindent bevetek, amit csak lehet!
Evolúció, evolúció és még több evolúció!
Az utolsó ember, aki túlélte Kodoku mérget
és a férfi, aki túlságosan erőssé válva elmagányosodott!
Melyikük fog továbbjutni a döntőbe?
A következő epizód: „Óriáscsillag.”
A feliratot fordította: Poór Anikó